FI Euroopan unionin virallinen lehti C 79/15

Jäsenvaltion toimittamat tiedot perustamissopimuksen 87 ja 88 artiklan soveltamisesta maataloustuotteiden tuottamisen alalla toimiviin pieniin ja keskisuuriin yrityksiin sekä asetuksen (EY) N:o 70/2001 muuttamisesta annetun komission asetuksen (EY) N:o 1857/2006 mukaisesti myönnetystä valtiontuesta

2011/C 79/07

Tuen N:o: XA 189/10

Jäsenvaltio: Alankomaat

Alue: Provincie Overijssel

Tukiohjelman nimike tai yritykselle myönnettyä yksittäistä tukea saaneen yrityksen nimi: Uitvoeringsbesluit Subsidies Overijssel 2007 (UBS 2007), paragraaf 8.34 Stimulering toepassing stikstofemissiebeperkende maatregelen en technieken op landbouwbedrijven in het kader van Natura 2000.

Oikeusperusta: Wet inrichting landelijk gebied,

Algemene Wet Bestuursrecht

Algemene Subsidieverordening Overijssel 2005 en PS-besluit van 11 oktober 2006, kenmerk PS/2006/760 (PS hebben op grond van artikel 11, lid 4 van de Wet inrichting landelijk gebied de bevoegdheid tot het vaststellen van steunmaatregelen ten laste van het investeringsbudget overgedragen aan GS).

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Arvioidut kustannukset vuosina 2010–2016 ovat yhteensä 20 miljoonaa EUR.

Tuen enimmäisintensiteetti:

1. Investointisäännöt (4 artikla) — 40 prosenttia kustannuksista. Enimmäismäärä on 400 000 EUR tilaa kohden kolmen varainhoitovuoden aikana siitä, kun on tehty päätös investoida maatilojen typpipäästöjen vähentämistä koskeviin toimenpiteisiin, joilla päästöjä vähennetään enemmän kuin kansallisen lainsäädännön mukaisesti vaaditaan (UBS 2007; 8.34 jakson 8.149 pykälän 2 momentti); — 60 prosenttia tukikelpoisista investointikustannuksista. Enimmäismäärä on 400 000 EUR tilaa kohden kolmen varainhoitovuoden aikana siitä, kun on tehty päätös investoida typpipäästöjen vähentämistä koskeviin toimenpiteisiin, joista aiheutuu lisäkustannuksia ympäristön suojelemiseksi mutta jotka eivät vaikuta tuotantokapasiteettiin (UBS 2007; 8.34 jakson 8.149 pykälän 3 momentti);

2. Tekninen tuki (15 artikla): — 75 prosenttia sellaisten hankkeiden tukikelpoisista kustannuksista, joiden tarkoituksena on tietämyksen lisääminen ja tiedon jakaminen tekniikoista ja keinoista maatalouden typpipäästöjen vähentämiseksi (UBS 2007; 8.34 jakson 8.149 pykälän 1 momentti). Tekninen tuki myönnetään asetuksen (EY) N:o 1857/2006 (EUVL L 358, 16.12.2006, s. 3) 15 artiklan 3 kohdan mukaisesti luontoissuorituksina tuettujen palvelujen muodossa.

Täytäntöönpanopäivä: Täytäntöönpano käynnistyy sen jälkeen, kun komission asetuksen (EY) N:o 1857/2006 (EUVL L 358, 16.12.2006, s. 3) 20 artiklan 1 kohdassa tarkoitettu tiivistelmä on julkaistu Euroopan unionin virallisessa lehdessä.

Tukiohjelman tai yksittäisen tuen kesto: Alkaa seuraavasta päivästä sen jälkeen, kun komission asetuksen (EY) N:o 1857/2006 (EUVL L 358, 16.12.2006, s. 3) 20 artiklan 1 kohdassa tarkoitettu tiivistelmä on julkaistu Euroopan unionin virallisessa lehdessä, ja jatkuu 31päivään joulukuuta 2016 asti.

Tuen tarkoitus: Tuen tarkoituksena on maatilojen typpipäästöjen vähentäminen Overijsselissa.

Toiminnassa sovelletaan seuraavia komission asetuksen (EY) N:o 1857/2006 artikloja:

4 artikla: maatilainvestoinnit

15 artikla: maatalousalan tekninen tuki.

Tukikelpoisia kustannuksia käsitellään tuen enimmäisintensiteettiä koskevassa kohdassa.

Asianomainen ala: Tukijärjestelmää sovelletaan kaikkien maataloustuotteiden alalla toimiviin pieniin ja keskisuuriin yrityksiin.

Tuen myöntävän viranomaisen nimi ja osoite:

Gedeputeerde Staten van Overijssel Luttenbergstraat 2 Postbus 10078 8000 GB Zwolle NEDERLAND

Internet-osoite: http://www.overijssel.nl/loket/subsidies/uitvoeringsbesluit

Tukisäännöt (UBS-päätöksen 8.34 jakso) ovat kokonaisuudessaan saatavilla edellä mainitussa osoitteessa. Linkin napsauttamisen sijasta kehotetaan kopioimaan osoite Windows Internet Explorerin osoiteriville.

Muita tietoja: —

Tuen N:o: XA 192/10

Jäsenvaltio: Ranska

Alue: Myös paikallisviranomaiset (alue- ja maakuntaneuvostot) voivat halutessaan rahoittaa näitä toimia. Tällöin viranomaisten on noudatettava Fonds national de gestion des risques en agriculture (FNGRA) -rahaston vahvistamia tuen myöntämisedellytyksiä ja Ranskan maatalous- ja merikalastuslaissa vahvistettuja enimmäismääriä.

Tukiohjelman nimike tai yritykselle myönnettyä yksittäistä tukea saaneen yrityksen nimi: Indemnisation par le Fonds national de gestion des risques en agriculture (FNGRA) et par les collectivités territoriales des dommages causés aux exploitations agricoles par les calamités.

Oikeusperusta: Article L 361-5 du code rural et de la pêche maritime.

Articles L 1511-1 et suivants du code général des collectivités territoriales.

Arrêté interministériel du 29 décembre 2010 fixant la liste des risques considérés comme assurables pour la gestion du Fonds national de gestion des risques en agriculture.

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 360 miljoonaa EUR

FNGRA:sta myönnetään 180 miljoonaa EUR ja paikallisviranomaiset myöntävät 180 miljoonaa EUR (tämä keskimääräinen summa jakautuu usealle vuodelle). Vuotuiset menot riippuvat epäsuotuisista sääoloista, joten niiden määrää ei voida ennakoida.

Tuen enimmäisintensiteetti: Tuen kokonaismäärä (FNGRA:sta myönnetty tuki yhdessä jonkin paikallisviranomaisen myöntämän tuen kanssa) voi olla enintään 80 prosenttia (muulla kuin epäsuotuisalla alueella) tai 90 prosenttia (epäsuotuisalla alueella).

Asetuksen 11 artiklan 8 kohdan mukaisesti tuesta vähennetään puolet, jos viljelijä ei ole ottanut vakuutusta, joka kattaisi vähintään 50 prosenttia viljelijän keskimääräisestä vuosituotannosta tai tuotannosta saatavista tuloista sekä alueen tilastollisesti yleisimpiä sääriskejä.

Täytäntöönpanopäivä: Sen jälkeen, kun komissiolta on saatu toimenpiteen tunnistenumeron sisältävä vastaanottoilmoitus ja toimenpiteen tiivistelmä on julkaistu komission maatalouden ja maaseudun kehittämisen pääosaston verkkosivustolla.

Tukiohjelman tai yksittäisen tuen kesto: Vuoden 2013 loppuun saakka

Tuen tarkoitus: Hanke perustuu komission asetuksen (EY) N:o 1857/2006 11 artiklaan. Tarkoitus on korvata poikkeuksellisten sääolojen maanviljelijöille aiheuttamia vahinkoja, jotka ovat vaikuttaneet merkittävällä tavalla maataloustuotantoon.

Jos sääolot ovat olleet erittäin poikkeukselliset, kyseisen departementin prefekti määrää tarvittaessa tutkimusryhmän tutkimaan tarkasti vahingon aiheuttanutta sääilmiötä, erityisesti sen poikkeuksellisuutta sekä havaittuja vahinkoja.

Prefekti päättää vahingon luokittelusta maatalouden suurvahingoksi tutkimusryhmän keräämien tietojen ja kokoamansa departementin asiantuntijakomitean lausunnon perusteella.

Kansallisen vakuutuskomitean tekemän tutkimuksen ja antaman lausunnon jälkeen maatalousministeriö tekee päätöksen maatalouden suurvahingon tarkasti määritellylle omaisuudelle ja alueelle aiheuttamista menetyksistä.

Vahingon toteamiseksi on välttämätöntä, että kyseiselle alueelle ja tuotannonalalle on aiheutunut huomattavia menetyksiä laskettuun viitemäärään verrattuna.

Viitemäärästä käytetään Ranskan maatalouslaissa nimitystä asteikko, ja se laaditaan departementtien tasolla. Viitemäärä vastaa edeltävään viisivuotiskauteen perustuvaa kolmen vuoden keskituottoa, josta on poistettu korkeimman ja alhaisimman vuoden arvo. Asteikossa olevat hinnat ovat paikallisesti kyseessä olevan viljelykasvin osalta asteikon laatimista edeltävänä satovuotena todetut hinnat.

Jotta viranomaiset virallisesti katsovat menetykset luonnonmullistuksesta johtuviksi, menetysten on oltava yli 30 prosenttia (tai 42 %, jos tuotannonalalle myönnetään YMP:n tuotantosidonnaista tukea) keskimääräisestä vuosituotannosta ja asetuksen (EY) N:o 1857/2006 2 artiklan 8 kohdassa säädettyjen edellytysten on täytyttävä.

Korvaukseen oikeuttavien menetysten arvosta vähennetään kaikki vakuutuksesta saadut korvaukset sekä ne kulut, jotka eivät ole aiheutuneet haitallisesta sääilmiöstä.

FNGRA:n korvauksia ei voida myöntää sellaisille aloille, joilla vakuutuksen ottaminen on mahdollista eli joilla vakuutusvalikoima on riittävä. Tämä koskee erityisesti maatalousrakennuksia.

Jotta maatiloille voitaisiin maksaa korvauksia niille aiheutuneista vahingoista, tilojen on pystyttävä osoittamaan, että niiden tärkeimmät tuotantovälineet on vakuutettu (tilalla on erityisesti vahinkovakuutus).

Tuki maksetaan suoraan kullekin asianomaiselle viljelijälle. Tukipäätös tehdään viimeistään kolmen vuoden kuluessa vahingon aiheutumisesta ja tuki maksetaan viimeistään neljän vuoden kuluessa vahingosta.

Tuki maksetaan käytettävissä olevien talousarviovarojen rajoissa. Tukea voivat saada ne maatilat, joiden menetykset ovat yli 30 prosenttia (tai 42 %, jos tuotannonalalle myönnetään YMP:n tuotantosidonnaista tukea) niiden keskimääräisestä vuosituotannosta.

Tukea voidaan myöntää kuivuuden aiheuttamista menetyksistä. Tässä yhteydessä Ranskan viranomaiset ovat varmistaneet, että vesipolitiikan puitedirektiivin 2000/60/EY 9 artikla on pantu täytäntöön maatalousalalla. Viranomaiset ovat hyväksyneet ja panneet täytäntöön vettä ja vesiympäristöä koskevan lain N:o 2006-1772 (annettu 30 päivänä joulukuuta 2006). Mainitun direktiivin 9 artiklan täytäntöönpano on siten varmistettu Ranskassa. Asianomaisessa laissa säädetään seuraavista:

näytteenotto sen analysoimiseksi, mitä vesivarat ja ympäristö kestävät, niiden säilyttämiseksi hyvässä kunnossa,

maatalouden harjoittajilta perittävät erityiset maksut, joilla katetaan maataloudesta aiheutuvia ympäristökustannuksia.

Asianomainen ala: Kaikki maatilat (lukuun ottamatta suuryrityksiä), jotka harjoittavat maatalouden alkutuotantoa, jotka eivät ole yhteisön suuntaviivoissa määriteltyjä vaikeuksissa olevia yrityksiä ja joille on aiheutunut luonnonmenetyksiksi katsottuja vahinkoja.

Tuen myöntävän viranomaisen nimi ja osoite:

Ministère de l'alimentation, de l'agriculture et de la pêche Direction générale des politiques agricole, agroalimentaire et des territoires Sous-direction des entreprises agricoles — Bureau du crédit et de l’assurance 3 rue Barbet de Jouy 75349 Paris 07 SP FRANCE

Internet-osoite: http://agriculture.gouv.fr/sections/thematiques/europe-international/aides-d-etatprojets/downloadFile/FichierAttache_2_f0/regimecalam16fev10_pour_site.pdf?nocache=1266389918.43 (sivuston yleinen osoite: http://agriculture.gouv.fr/sections/thematiques/europe-international)

Muita tietoja: —